Georg Philipp Telemann

Georg Philipp TELEMANN (naskiĝis la 14-an de marto, 1681, mortis la 25-an de junio, 1767) estis germana komponisto de baroka muziko, naskiĝinta en Magdeburgo. Li instruis sin mem pri muziko, kaj poste studadis lingvojn kaj sciencon ĉe la Universitato de Leipzig. Li estas rekonita kiel la plej fekunda komponisto ĝis nun. Li estis samtempulo de Johann Sebastian Bach; nuntempe oni ĝenerale konsideras tiun la pli granda komponisto, sed tamen Telemann en sia tempo estis pli favore rekonata pro siaj muzikaj kapabloj.

Telemann estis tiel fekunda, ke li neniam povis kalkuli la nombron de siaj komponaĵoj. Li vojaĝadis ĝis malproksime, ensorbante diversajn muzikajn stilojn kaj ilin miksante en siajn komponaĵojn.
Telemann estas konata pro sia verkado de konĉertoj por nenormalaj kombinaĵoj de instrumentoj, kiel pluraj aldviolonoj aŭ trumpetoj.

Li okupis serion de gravaj muzikaj postenojn, kiu kulminis per tiu de muzika direktoro de la kvin plej grandaj preĝejoj en Hamburgo,
de 1720 ĝis sia morto en 1767. Lin anstataŭigis lia baptofilo Carl Philipp Emanuel Bach.

 Koncertejoj 
En Kastelo Wilhelmsthal en Gerstungen estas fortimpresa Telemann-koncertsalonego en originala stato kie okazis multaj premieroj de Telemann-verkoj. Ankau Preĝejo Sankta Georgo (Eisenach) samfunkciis ofte.

 Verkoj 
 Der Geduldige Socrates (1721)
 Der Schulmeister
 Der Tod Jesu ("La morto de Jesuo")
 Die Donner-Ode ("La odo de tondro")
 Die Tageszeiten ("La horoj de la tago")
 Der Tag des Gerichts ("La tago de juĝado")

 Registraĵoj 
 Trauer — Actus, Kantatoj Konrad Junghänel, 2002

 Eksteraj ligiloj 

 http://www.baroquemusic.org/bqxtel.html  
 http://icking-music-archive.org/ByComposer/Telemann.html 
 http://www.kantoreiarchiv.de/telemann  
 http://www.zary.pl/index.php?id=88&lng=pl 

Kategorio:Germanaj barokaj komponistoj
Kategorio:Germanaj muzikistoj
Kategorio:Germanaj operkomponistoj